CELEX: C2005/106/58
Language: da
Date: 2005-04-30 00:00:00
Title: Sag T-43/05: Sag anlagt den 31. januar 2005 af Camper, SL, mod Kontoret for Harmonisering i det Indre Marked (Varemærker og Design)

30.4.2005   
            
            
               DA
            
            
               Den Europæiske Unions Tidende
            
            
               C 106/26
            
         Sag anlagt den 31. januar 2005 af Camper, SL, mod Kontoret for Harmonisering i det Indre Marked (Varemærker og Design)
   (Sag T-43/05)
   (2005/C 106/58)
   Det sprog, stævningen er affattet på: engelsk
   Ved De Europæiske Fællesskabers Ret i Første Instans er der den 31. januar 2005 anlagt sag mod Kontoret for Harmonisering i det Indre Marked (Varemærker og Design) af Camper, S.L., Inca, Mallorca (Spanien), ved I. Temiñ o Ceniceros. Den anden part i sagen for appelkammeret var JC AB, Mölnlycke (Sverige).
   Sagsøgeren har nedlagt følgende påstande:
   
               —
            
            
               Afgørelsen truffet af Første Appelkammer ved Kontoret for Harmonisering i det Indre Marked (Varemærker og Design) i sag R 170/2004-1, hvorved klagen over afslag på EF-varemærkeansøgning nr. 1.954.601 for varer og tjenesteydelser i klasse 25 blev afslået, annulleres.
            
         
               —
            
            
               Det fastslås, at EF-varemærke nr. 1.954.601 »BROTHERS BY CAMPER« kan registreres for alle varer i klasse 25.
            
         
               —
            
            
               Hver part tilpligtes at bære sine egne omkostninger og betale halvdelen af de fælles omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren
            
         
               EF-varemærket, der søges registreret
            
            
               Figurmærket »BROTHERS by CAMPER« for varer og tjenesteydelser i klasse 18, 25 og 39 (læder, beklædningsgenstande, fodtøj, hovedbeklædning, transportvirksomhed …) — ansøgning nr. 1.954.601.
            
         
               Indehaver af det i indsigelsessagen påberåbte varemærke eller tegn
            
            
               JC AB
            
         
               Det i indsigelsessagen påberåbte varemærke eller tegn
            
            
               Det svenske, finske og danske firgurmærke »Brothers« for varer i klasse 25 (beklædningsgenstande, fodtøj og hovedbeklædning).
            
         
               Indsigelsesafdelingens afgørelse
            
            
               Indsigelsen forkastet, for så vidt den støttedes på den ældre svenske registrering. Indsigelsen taget til følge for dele af de anfægtede varer, nemlig »beklædningsgenstande, fodtøj, hovedbeklædning« i klasse 25, for så vidt den støttedes på den ældre danske og finske registrering.
            
         
               Appelkammerets afgørelse:
            
            
               Afslag på den af sagsøgeren indbragte klage.
            
         
               Søgsmålsgrunde:
            
            
               De omtvistede varemærker ligner ikke hinanden i et sådant omfang, at der er risiko for forveksling som omhandlet i artikel 8, stk. 1, litra b), i forordning nr. 40/94.